নাগৰিকত্ব সংশোধনী বিধেয়কখন যিকোনো প্ৰকাৰে বাতিল কৰাৰ দাবীত অসমৰ দল-সংগঠনে প্ৰতিবাদ কৰি থকাৰ সময়তে অসম প্ৰদেশ কংগ্ৰেছ কমিটিয়ে আৰম্ভ কৰিব গণ স্বাক্ষৰ অভিযান।
আজি ৰাজীব ভবনত অনুষ্ঠিত এখন সংবাদমেলত কংগ্ৰেছৰ সভাপতি ৰিপুন বৰাই এই কথা সদৰি কৰে।
আজিৰ সংবাদ মেলত বৰাই জনোৱা অনুসৰি অহা ১৪ মে'ৰ পৰা ২৪ মে' লৈকে ৰাজ্যৰ ৩৩ খন জিলাক সামৰি মুঠ ৮ টা মণ্ডলত ভাগ কৰি এই অভিযান আৰম্ভ কৰিব।
আনহাতে, বিভিন্ন অঞ্চলৰ খণ্ড উন্নয়ন বিষয়া অথবা ৰাজহ চক্ৰ বিষয়া আৰু মহকুমাধিপতি বা জিলা উপায়ুক্তৰ জৰিয়তে এই স্মাৰক পত্ৰসমূহ যুটীয়া সংসদীয় কমিটিৰ অধ্যক্ষলৈ প্ৰেৰণ কৰা হ'ব বুলিও প্ৰদেশ কংগ্ৰেছৰ সভাপতিগৰাকীয়ে উল্লেখ কৰে।
প্ৰদেশ কংগ্ৰেছৰ সভাপতি ৰিপুন বৰাই বুধবাৰৰ সংবাদ মেলত জনোৱা অনুসৰি উত্তৰ অসম, মধ্য অসম, কেন্দ্ৰীয় অসম , উজনি অসম, পাৰ্বত্য মণ্ডল, নামনি অসম, বি টি এ ডি মণ্ডল আৰু বৰাক উপত্যকা- এই আঠটা মণ্ডলত ভাগ কৰি তেওঁলোকে এই অভিযান আৰম্ভ কৰিব।
উল্লেখযোগ্য যে যোৱা ৭ মে'ৰ দিনা ৰাজ্যৰ বিভিন্ন প্ৰান্তৰ জনসাধাৰণ অথবা গণতান্ত্ৰিক দল-সংগঠনে এই শুনানিত অংশগ্ৰহণ কৰাৰ সুযোগ নোপোৱাৰ কথা বিবেচনা কৰি অসম প্ৰদেশ কংগ্ৰেছ কমিটিয়ে এই পদক্ষেপ হাতত লৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
